**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 21.10.2024**

**Prítomní členovia komisie:** Jozef Nagy, Peter Andrássy, Štefan Valocsay, Kitti Cédl Zima,

Mária Óvári - zapisovateľka

Predseda komisie po privítaní všetkých prítomných otvoril rokovanie s nasledovným **programom:**

1. **Vyhodnotenie plnenia rozpočtu mesta k 30.09.2024**
2. **Prerokovanie programu zasadnutia mestského zastupiteľstva**
3. **Rôzne**

**K bodu 1)**

Rokovanie zahájil a viedol Štefan Valocsay. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

Oboznámil prítomných o plnení rozpočtu mesta k 30.9.2024 a zdôraznil, že čerpanie bolo podľa plánu. Materiál je vypracovaný a predložený na prerokovanie MsZ v Šamoríne.

Výbor m.č. Mliečno odporúča materiál schváliť na MsZ.

**K bodu 2)**

**Prerokovanie programu zasadnutia mestského zastupiteľstva**

**Návrh na schválenie zmeny uznesení Mestského zastupiteľstva v Šamoríne**

Na základe výsledkov plnenia rozpočtu k 30.9.2024 je aktuálne uvoľnenie 5%-nej rezervy bežných výdavkov rozpočtu mesta, ktorá bola vytvorená na dodržanie zásad hospodárnosti vynakladaných finančných prostriedkov.

Výbor m.č. Mliečno predložený materiál berie na vedomie.

**Prerokovanie návrhu VZN č. 4/2024 o zmene VZN 1/2024 o dočasnom parkovaní**

Predseda výboru vysvetlil dôvody zmeny VZN: odstránenie chýb v zozname adries rezidentov, zmena hranice medzi oblasťami II/A a II/B, upresnenie výšky minimálnej platby cez sms a automat.

Výbor m.č. Mliečno odporúča predložiť materiál na schválenie.

**K bodu 3)**

Štefan Valocsay – Mesto Šamorín chce vysporiadať pozemok pod Požiarnou zbrojnicou v k.ú. Mliečno a príjazdovú komunikáciu, ktorá sa nachádza vo „Vetrolame“ parc.č. 237/13 o celkovej výmere 37m2 a parc.č.237/3 o celkovej výmere 864m2 (časť odkúpenie, zvyšok prenájom).

Vlastník pozemkov DUKACSO TRADE, spol.s.r.o.

Na predchádzajúcom rokovaní majiteľ vyhlásil, že je ochotný dlhodobo prenajať dotknutý pozemok o celkovej výmere cca 600m2 pre mesto Šamorín a časť predať, ktorá sa nachádza pod budovou Požiarnej zbrojnice.

Výbor m.č. Mliečno žiada mesto Šamorín vykonať potrebné kroky k prenájmu.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

 predseda Výboru m.č. Mliečno

Zapísala:Mária Óvári